หุ้นบลูชิพเดือน พ.ค. 64 ‘ราคาดิ่งกว่าเด่น’
ด้วยภาพรวมของราคาหุ้นบลูชิพยังคงปรับตัวลง เพราะส่วนหนึ่งเกิดจากแรงเทขายของนักลงทุนต่างชาติออกมา เพราะหุ้นขนาดใหญ่มักมีในพอร์ตต่างชาติ
ด้วยภาพรวมของราคาหุ้นบลูชิพยังคงปรับตัวลง เพราะส่วนหนึ่งเกิดจากแรงเทขายของนักลงทุนต่างชาติออกมา เพราะหุ้นขนาดใหญ่มักมีในพอร์ตต่างชาติ
6 มิ.ย. 2564

เส้นทางนักลงทุน
บรรยากาศตลาดหุ้นไทยเดือนพฤษภาคม พบว่า ดัชนี SET Index แกว่งตัวในกรอบแคบ โดย ณ วันที่ 30 เม.ย. 2564 ดัชนีปิดที่ระดับ 1,583.13 จุด จนกระทั่ง ณ วันที่ 31 พ.ค. 2564 ดัชนีปิดที่ระดับ 1,593.59 จุด ปรับตัวขึ้นเล็กน้อย 11.61 จุด หรือ 0.66%
สำหรับการเคลื่อนไหวของดัชนียังไปไหนไม่ไกลในช่วงเดือน พ.ค. 2564 เหตุยังมีแรงกดดันจากหุ้นบลูชิพที่ยังโดนแรงเทขายออกมา แต่ก็ยังมีบางตัวราคาหุ้นปรับตัวขึ้น อย่าง DELTA ที่ยังคงทำให้ดัชนีผิดเพี้ยนอย่างไม่ปกติ ไม่ว่าจะเป็นทางด้านดัชนี SET Index หรือดัชนี SET50
เนื่องจากดัชนี SET50 เดือน พ.ค. 2564 ปรับตัวขึ้นเล็กน้อยเช่นกัน โดย ณ วันที่ 30 เม.ย. 2564 ดัชนีปิดที่ระดับ 955.97 จุด จนกระทั่ง ณ วันที่ 31 พ.ค. 2564 ดัชนีปิดที่ระดับ 962.58 จุด ปรับตัวขึ้นเล็กน้อย 6.61 จุด หรือ 0.69% แต่หากดูจากความเป็นจริง ตามข้อมูลปรากฏของรายตัวหุ้นทั้งหมด 50 ตัว จะเห็นว่า “ราคาปรับลงมากกว่าขึ้นเสียด้วยซ้ำ” ซึ่งมีราคาหุ้นที่ปรับตัวลงมากถึง 35 ตัว แต่มีเพียงราคาหุ้นที่ปรับตัวขึ้น 14 ตัว และราคาหุ้นไม่มีการเปลี่ยนแปลง 1 ตัว เท่ากับว่าหากไม่มีตัวที่ทำให้ดัชนีผิดเพี้ยนไป ภาพรวมของดัชนีอาจติดลบด้วยซ้ำจากหุ้นส่วนใหญ่ราคาปรับลง
สำหรับความเคลื่อนไหวของราคาหุ้นบลูชิพในช่วงเดือน พ.ค. 2564 มีดังต่อไปนี้
– ราคาหุ้นปรับตัวลงจำนวน 35 ตัว ได้แก่ KBANK, SAWAD, BAM, LH, PTTGC, CPF, GLOBAL, BBL, DTAC, SCC, CRC, IVL, TTB, KTC, TISCO, COM7, KTB, MTC, TRUE, CPN, CPALL, SCB, GULF, BJC, OR, BH, ADVANC, HMPRO, PTT, EA, SCGP, EGCO, BDMS, TOP และ PTTEP
– ราคาหุ้นปรับตัวขึ้นจำนวน 14 ตัว ได้แก่ DELTA, TU, CBG, TOA, MINT, BGRIM, OSP, BEM, BTS, AOT, RATCH, INTUCH, AWC และ GPSC
– ราคาหุ้นไม่มีการเปลี่ยนแปลง ได้แก่ VGI
ด้วยภาพรวมของราคาหุ้นบลูชิพยังคงปรับตัวลง เพราะส่วนหนึ่งเกิดจากแรงเทขายของนักลงทุนต่างชาติออกมา เพราะหุ้นขนาดใหญ่มักมีในพอร์ตต่างชาติ และบางตัวโดนกดดันจาก MSCI มีการปรับลดน้ำหนักเลยถูกเทขายออกมา สำหรับการขายสุทธิของนักลงทุนต่างชาติในเดือน พ.ค. 2564 พบว่าขายสุทธิรวม 33,185.62 ล้านบาท
ดังนั้น จึงไม่สงสัยเลยว่าหุ้นบลูชิพยังปรับตัวลง!!!
…
